AS Paulig Baltic

AS Paulig Baltic on aastal 1992 Eestis asutatud kohvi- ja maitseaineettevõte, mis kuulub rahvusvaheliselt tegutsevale ettevõttele Paulig.

AS Paulig Baltic tegutseb tänapäeval kinnisvara haldajana ja rendileandjana ning 2024. aastal oli ettevõtte müügikäive 1,78 miljonit eurot.PAULIG BALTIC AS Inforegister (vaadatud 27. jaanuaril 2026) Küll tegutseb Eestis ka kohvimüüja Paulig Estonia, kus töötas 2022. aasta seisuga 38 inimest ja mis tegi samal aastal 35,5 miljonit eurot käivet."Kohvimüüja suurendas tublisti käivet" Äripäev, 1. juuni 2023 2025. aastal ühinesid AS Santa Maria ja Paulig Estonia AS.PAULIG ESTONIA AS Inforegister (vaadatud 27. jaanuaril 2026)

Emaettevõtte ajalugu ulatub aastasse 1876, kuid see kuulub tänaseni täies mahus Pauligi perekonnale. Kontsern tegutseb 2026. aasta seisuga 13 riigis, selle käive on 1,2 miljardit eurot ning selles töötab 2700 inimest."Paulig paneb Rootsis tehase kinni ja koondab Santa Maria Eestisse" Äripäev, 29. jaanuar 2026

 Ajalugu 
1. juunil 1993 avati Sauel Pauligi kohvitehas.http://www.paulig.ee/ee/ettevote/ettevotte_ajalugu (vaadatud 12.02.2013) Algul loodeti suurele Venemaa turule, kuid topelttollide tõttu oli mõistlikum müüa Venemaale Soome tehasest ning Eesti tehas oli algul alakoormatud. Seetõttu seadistati tehas 1999. aastaks ümber Santa Maria maitseainete valmistamisele."Paulig kolis kohvi Eestist minema" Õhtuleht, 18. juuni 1999

2015. aastal müüs Paulig Sauel toimuva tööstuslikku maitseainete tootmise läbi ettevõtte Saue Production OÜ Prantsuse firmale Solina, kuid endale jäeti tootmishoone (mida renditakse ASi Paulig Baltic kaudu) ning samas hoones tegutsev Santa Maria, mis keskendub jaeklientidele ja toodab maitseaineid väikepakenditesse."Soomlaste Saue vürtsitehas läks prantslastele" Äripäev, 9. aprill 2015

2026. aasta alguse seisuga töötab Santa Maria tehases 84 inimest ning seal toodetakse maitseaineid, marinaade ja salsasid."Paulig tahab tuua kogu Santa Maria kaubamärgi tootmise Sauele" ERR, 27. jaanuar 2026 Arutluse all on koondada 2027. aasta suveks tehasesse kogu Santa Maria kaubamärgi all toimuv tootmine.

 Viited 

Välislingid
Ettevõtte koduleht

Kategooria:Eesti toiduainetööstuse ettevõtted